AlleyneMullin55

Продължавайки традициите си от последните години, италианците от Lamborghini представиха в автосалон уникален открит модел, който въобще не може да се нарече концепт. Той представлява преработка на купето Aventador, на който обаче освен покрив липсва и челното стъкло. Най-ниският в историята на компанията модел има добавка J към името си, което предполага че означава Jota, като изработения на базата на Lamborghini Miura състезателен вариант в един единствен екземпляр. В случая обаче става въпрос за изискванията на Appendix J от правилника на ФИА, регулиращ техническите характеристики на състезателните автомобили. Откритият спийдстър е малко по-дълъг от закритото купе - 4890 мм срещу 4780 мм. Широчината им е еднаква, но купето е молко по-високо - 1136 срещу 1100 мм. Променени са и някои от детайлите в екстериора - нова е предната броня с развит карбонов сплитер, централно огледало, стърчащо над арматурното табло и напълно преработена задна част със стационарно крило, решетка за вентилация на моторния отсек, както и оригинално оформени четири ауспухови тръби. Много тънките и леки врати традиционно се отварят нагоре, напълно преработен е и двуместния кокпит с преминаваща през целия салон централна конзола. Тапицерията на седалките е от специална материя, наречена Carbonskin (карбонова кожа), която всъщност е текстил, импрегниран с ехоксидна смола и армиран с въглеродни влакна. Липсата на каквото и да е челно стъкло пък със сигурност ще принуждава пасажерите да носят спортни очила по време на движение. V12 с мощност 700 к.с. и 690 Нм. максимален въртящ момент. За жалост, автомобилът е произведен в един единствен екземпляр по специална поръчка. Сумата по изработката му е оценена от компанията на 2,2 млн. евро, които вече са заплатени. Така че едва ли ще има друг щастливец, който да притежава такъв спийдстър. Но пък и това не е сигурно, защото със сигурност ще се появят и други желаещи, които са готови да платят необходимата сума за този уникален открит модел Aventador J